बड़ौत। बावली गांव में शुक्रवार रात हैंडपंप पर पानी लेने गई महिला से चार युवकों दुष्कर्म की कोशिश की। महिला के शोर मचाने पर युवक फरार हो गए। सूचना पर पहुंची पुलिस ने एक आरोपी को गिरफ्तार कर लिया।
गांव की एक महिला अपने घर के नजदीक ही सड़क पर हैंडपंप से पानी लेने गई थी। जब वह पानी भर रही थी तभी चार युवक आए और उसे दबोच लिया। वे उसे एक मकान में ले जाने लगे। महिला ने युवक को बाल्टी मारी और शोर मचा दिया, जिससे एक युवक घायल हो गया। लोगों को आता देख चारों युवक भाग खड़े हुए। इसकी सूचना रात में ही पुलिस को दी गई। सूचना पर पुलिस मौके पर पहुंची और एक आरोपी को हिरासत में ले लिया। शनिवार सुबह महिला के परिजनों ने कोतवाली पहुंचकर तहरीर दी और कार्रवाई की मांग की। पुलिस जिस युवक को हिरासत में ले आई है उससे पूछताछ कर रही है। उसने अपने साथियों के नाम भी पुलिस को बता दिए हैं।